12वीं का पर्चा पाकर खुश हुए परीक्षार्थी
कसरावद | माध्यमिक शिक्षा मंडल की बोर्ड परीक्षा में कक्षा 12वीं में हिंदी विषय का पहला प्रश्न पत्र पाकर छात्र-छात्राएं खुश नजर आए। एसडीएम एसपीएस चौहान व बीईओ ओपी बनड़े के दल ने 3 परीक्षा केंद्रों का निरीक्षण किया। उत्कृष्ट स्कूल में केंद्राध्यक्ष र|ा मंडलोई एवं मनोज जैन ने बताया कुल 584 परीक्षार्थियों में से 53 अनुपस्थित रहे। इसी तरह कन्या स्कूल व सरदार पटेल स्कूल में शत-प्रतिशत उपस्थित रही। कन्या स्कूल में 106 व सरदार पटेल स्कूल में 196 परीक्षार्थी शामिल हुए। तीनों परीक्षा केंद्र के कुल 886 छात्रों ने परीक्षा दी।
7 परीक्षार्थी अनुपस्थित रहे
बिस्टान | हायर सेकंडरी स्कूल बिस्टान में कक्षा 12वीं के 188 परीक्षार्थियों में से 7 परीक्षार्थी अनुपस्थित रहे। कक्षा 11वीं के छात्रों ने हिंदी का पेपर हल किया। गुरुवार से कक्षा 9वीं व 10वीं के छात्र संस्कृत का पर्चा हल करेंगे। कन्या हायर सेकंडरी प्रभारी प्राचार्य शमीम खान ने बताया 70 छात्राएं परीक्षा में भाग लेंगी। वरिष्ठ व्याख्याता लोकेंद्र कोचक ने कहा, 22 मार्च को कक्षा 9वीं व 23 मार्च को 11वीं कक्षा की परीक्षाएं खत्म होने के बाद 30 अप्रैल को परिणाम आएंगे।
शत-प्रतिशत रही उपस्थिति
धुलकोट | उच्चत्तर माध्यमिक विद्यालय स्थित परीक्षा केंद्र में 133 विद्यार्थियों ने परीक्षा दी। केंद्राध्यक्ष संतोष कुमार महाजन व सहायक केंद्राध्यक्ष आरएस चौधरी ने बताया परीक्षा में कोई अनुपस्थित नहीं रहा। दोपहर की शिफ्ट में 11वीं कक्षा के कुल 200 छात्रों ने हिंदी का पेपर हल किया। प्राचार्य विनोद सांवलिया ने बताया दोपहर की पाली में भी कोई छात्र अनुपस्थित नहीं रहा।
hin_Deva hin_Deva hin_Deva hin_Deva hin_Deva hin_Deva